1991R3924 — DA — 20.04.2009 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FORORDNING (EØF) Nr. 3924/91

af 19. december 1991

om iværksættelse af en fællesskabsundersøgelse vedrørende industriproduktionen







RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 213, under henvisning til udkast til forordning, forelagt af Kommissionen, og ud fra følgende betragtninger: ud fra følgende betragtninger: For at Kommissionen kan udføre sine opgaver i henhold til traktaterne, særlig med henblik på det indre marked, jf. artikel 8 A i EØF-Traktaten, bør den råde over fuldstændige, aktuelle og pålidelige oplysninger om industriproduktionen i Fællesskabet; sådanne oplysninger er nødvendige for virksomhederne, for at de kan få kendskab til deres markeder, og markedernes internationale karakter indebærer, at produktionsdataene og udenrigshandelsdataene bør kunne sammenholdes; en produktionsstatistik bør, for at den kan anvendes, og for at en sådan sammenholdelse kan gennemføres, have en detaljeringsgrad svarende til de første seks cifre i Den Kombinerede Nomenklatur, som i øvrigt svarer til koden i Det Harmoniserede System; Den Kombinerede Nomenklatur er en varenomenklatur, der allerede kendes af virksomhederne, og det vil være i deres interesse, at der henvises til denne, i stedet for at der udarbejdes en nomenklatur, der særlig vedrører produktionen; kun hvis medlemsstaterne anvender undersøgelsesnomenklaturer, der bygger på samme vareliste, vil det være muligt at tilvejebringe integrerede oplysninger, som er tilstrækkeligt pålidelige, hurtigt tilgængelige og fleksible, og som har den detaljeringsgrad, der kræves til forvaltning af det indre marked; medlemsstaterne kan for at opfylde berettigede nationale behov i deres nationale nomenklatur bevare eller indføje detaljer, der supplerer EF-varelisten — UDSTEDT FØLGENDE FORORDNING:







Artikel 1

Generel bestemmelse

Medlemsstaterne foretager en undersøgelse med henblik på en fællesskabsstatistik over industriproduktionen.

Artikel 2

Undersøgelsesområde og -kendetegn

▼M2

1. Området for undersøgelsen, hvortil der henvises i artikel 1, er de aktiviteter, der er anført i hovedafdeling B og C i den statistiske nomenklatur for økonomiske aktiviteter i Det Europæiske Fællesskab, NACE rev. 2.

▼B

2. Den produktion, undersøgelsen skal omfatte inden for dette område, fastlægges i varelisten, i det følgende benævnt »Prodcom-listen«, hvis rubrikker i de fleste tilfælde består af positioner eller grupperinger af positioner fra Den Kombinerede Nomenklatur og er knyttet til andre EF-varenomenklaturer.

3. For hver rubrik indsamles der oplysninger om:

a) den produktion, der er bragt i handelen i undersøgelsesperioden, opgivet i mængde

b) den produktion, der er bragt i handelen i undersøgelsesperioden, opgivet i værdi.

4. I visse tilfælde indsamles i stedet en af følgende to oplysninger:

a) den produktion, der har fundet sted i undersøgelsesperioden, herunder den produktion, som er medgået til fremstilling af andre varer i samme virksomhed, opgivet i mængde

b) den produktion, der har fundet sted i undersøgelsesperioden, med henblik på at blive bragt i handelen, opgivet i værdi og/eller i mængde.

5. I hver medlemsstat skal undersøgelsen omfatte den produktion, som faktisk har fundet sted på den pågældende stats område; den produktion, som måtte have fundet sted uden for statens område for regning af virksomheder i vedkommende stat, er ikke omfattet.

▼M3

6. Prodcom-listen og de faktisk indsamlede oplysninger om hver enkelt rubrik ajourføres af Kommissionen. Disse foranstaltninger, der har til formål at ændre ikke-væsentlige bestemmelser i denne forordning, herunder ved at supplere den, vedtages efter forskriftsproceduren med kontrol i artikel 10, stk. 3.

▼B

Artikel 3

Repræsentativitet

1. Produktionen i alle virksomheder i Fællesskabet skal opgøres med tilstrækkelig nøjagtighed efter ►M2 NACE rev. 2 ◄ -undergrupper.

2. Medlemsstaterne vedtager undersøgelsesmetoder med henblik på at indsamle oplysninger hos virksomheder, der tegner sig for mindst 90 % af den nationale produktion pr. ►M2 NACE rev. 2 ◄ -undergruppe. Der kan dog i ganske særlige tilfælde ►M3 efter forvaltningsproceduren i artikel 10, stk. 2 ◄ fastsættes en anden tærskel.

3. Ved vurderingen af produktionen tages der hensyn til alle virksomheder, der beskæftiger mindst 20 personer. Denne tærskel tilpasses efter det i stk. 2 omhandlede krav om repræsentativitet.

4. Såfremt produktionen i en medlemsstats virksomheder inden for en ►M2 NACE rev. 2 ◄ -undergruppe udgør mindre end 1 % af Fællesskabets samlede produktion, kan medlemsstaten undlade at indsamle oplysninger om rubrikkerne i den pågældende undergruppe.

▼M3

5. De nærmere regler for anvendelse af stk. 3, herunder foranstaltninger med henblik på tilpasning til den tekniske udvikling, vedtages, hvor det er nødvendigt, af Kommissionen. Disse foranstaltninger, der har til formål at ændre ikke-væsentlige bestemmelser i denne forordning, herunder ved at supplere den, vedtages efter forskriftsproceduren med kontrol i artikel 10, stk. 3.

Artikel 4

Undersøgelsesperiode

Undersøgelsesperioden er et kalenderår.

For bestemte rubrikker på Prodcom-listen kan Kommissionen dog bestemme, at undersøgelsesperioden skal være en måned eller et kvartal. Disse foranstaltninger, der har til formål at ændre ikke-væsentlige bestemmelser i denne forordning, herunder ved at supplere den, vedtages efter forskriftsproceduren med kontrol i artikel 10, stk. 3.

▼B

Artikel 5

Indsamling af oplysninger

▼M3

1. De nødvendige oplysninger indsamles af medlemsstaterne ved hjælp af spørgeskemaer, hvis indhold skal være i overensstemmelse med regler, der fastsættes af Kommissionen. Disse foranstaltninger, der har til formål at ændre ikke-væsentlige bestemmelser i denne forordning, herunder ved at supplere den, vedtages efter forskriftsproceduren med kontrol i artikel 10, stk. 3.

▼B

2. De virksomheder, medlemsstaterne anmoder om at afgive oplysninger, har pligt til at afgive korrekte og fuldstændige oplysninger inden for de fastsatte frister.

3. Medlemsstaterne kan undlade at foretage undersøgelsen, hvis de allerede fra andre kilder disponerer over oplysninger, der er mindst lige så nøjagtige og af mindst samme kvalitet.

4. Medlemsstaterne indberetter efter anmodning fra De Europæiske Fællesskabers Statistiske Kontor alle oplysninger til dette, som er nødvendige for gennemførelsen af denne forordning, herunder bl.a. oplysninger vedrørende de metoder, de anvender.

▼M3

Artikel 6

Udarbejdelse af resultater

Medlemsstaterne bearbejder oplysningerne i de udfyldte spørgeskemaer, som nævnt i artikel 5, stk. 1, eller oplysninger fra de andre kilder, som nævnt i artikel 5, stk. 3, efter nærmere regler, som fastsættes af Kommissionen. Disse foranstaltninger, der har til formål at ændre ikke-væsentlige bestemmelser i denne forordning ved at supplere den, vedtages efter forskriftsproceduren med kontrol i artikel 10, stk. 3.

▼B

Artikel 7

Indberetning af resultater

1. Senest seks måneder efter udgangen af det år, undersøgelsen vedrører, indberetter medlemsstaterne resultaterne af den årlige undersøgelse til De Europæiske Fællesskabers Statistiske Kontor. Indberetningen skal også omfatte data, som efter medlemsstaternes lovgivning er fortrolige; der skal udtrykkeligt gøres opmærksom på disse datas fortrolige karakter.

2. Resultater for rubrikker, for hvilke der er fastsat en kortere undersøgelsesperiode end et år, indberettes efter nærmere regler, der fastsættes ►M3 efter forvaltningsproceduren i artikel 10, stk. 2 ◄ .

3. Data, der indberettes til De Europæiske Fællesskabers Statistiske Kontor, behandles fortroligt i overensstemmelse med forordning (Euratom, EØF) nr. 1588/90 ( 1 ).

4. Den første undersøgelse vedrører 1993. Sammen med resultaterne for 1993 indberetter medlemsstaterne også oplysninger for 1992 under anvendelse af de nationale statistikker, der i størst muligt omfang svarer til Prodcom-listen.

Artikel 8

Overgangsperiode

Artikel 1 til 7 gennemføres med henblik på undersøgelserne vedrørende 1993 og 1994.

▼M3 —————

▼M3

Artikel 10

Udvalgsprocedure

1. Kommissionen bistås af Udvalget for Det Statistiske Program, der er nedsat ved Rådets afgørelse 89/382/EØF, Euratom ( 2 ).

2. Når der henvises til dette stykke, anvendes artikel 4 og 7 i afgørelse 1999/468/EF, jf. dennes artikel 8.

Perioden i artikel 4, stk. 3, i afgørelse 1999/468/EF fastsættes til tre måneder.

3. Når der henvises til dette stykke, anvendes artikel 5a, stk. 1–4, og artikel 7 i afgørelse 1999/468/EF, jf. dennes artikel 8.

▼B

Artikel 11

Ikrafttrædelse

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.